CELEX: 62020TN0629
Language: fi
Date: 2020-10-15 00:00:00
Title: Asia T-629/20: Kanne 15.10.2020 – Delifruit v. komissio

14.12.2020   
            
            
               FI
            
            
               Euroopan unionin virallinen lehti
            
            
               C 433/61
            
         
      Kanne 15.10.2020 – Delifruit v. komissio
      (Asia T-629/20)
      (2020/C 433/76)
      Oikeudenkäyntikieli: englanti
      
         Asianosaiset
      
      
         Kantaja: Delifruit, SA (Guayaquil, Ecuador) (edustajat: asianajajat K. Van Maldegem, P. Sellar ja S. Saez Moreno)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi
               
            
                  —
               
               
                  kumoamaan riidanalaisen toimen, sellaisena kuin se on muutettuna komission asetukseen (EU) 2020/1085 tehdyllä oikaisulla, siltä osin kuin siinä vahvistetaan klooripyrifossin jäämien enimmäismääräksi banaanissa 0.01 mg/kg, ja
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vaatii Euroopan parlamentin ja neuvoston asetuksen (EY) N:o 396/2005 liitteiden II ja V muuttamisesta siltä osin kuin on kyse klooripyrifossin ja klooripyrifossimetyylin jäämien enimmäismääristä tietyissä tuotteissa tai niiden pinnalla 23.7.2020 annetun komission asetuksen (EU) 2020/1085 (1), sellaisena kuin se on muutettuna komission asetukseen (EU) 2020/1085 tehdyllä oikaisulla (2), kumoamista osittain.
      Kantaja väittää kanteensa tueksi, että komissio teki ilmeisen arviointivirheen, koska se ei ottanut riidanalaisen asetuksen antamiseen johtaneessa arvioinnissaan huomioon erästä merkityksellistä tekijää (yksityiskohtainen selvitys, joka osoittaa erään jäämien enimmäisrajan asettamisen tueksi esitetyistä syistä vääräksi), ja rikkoi näin toimiessaan myös asetuksen 396/2005 14 artiklan 2 kohdan a ja f alakohtaa, jossa edellytetään, että se ottaa huomioon kaikki merkitykselliset ja käytettävissä olevat tiedot.
      
         (1)  EUVL 2020, L 239, s. 7.
      
         (2)  EUVL 2020, L 245, s. 31.